Σιδηροδρομικός Σταθμός Χαλανδρίου

Ο Σιδηροδρομικός Σταθμός Χαλανδρίου ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 52,999 από το σταθμό Λαυρίου. Βρισκόταν στο Χαλάνδρι και πήρε το όνομά του από την κοινότητα (σήμερα δήμο) που εξυπηρετούσε. Εγκαινιάστηκε το 1885 και έκλεισε το 1957, μαζί με τη γραμμή Λαυρίου - Αγίων Αναργύρων. Το κτήριο του σταθμού σώζεται και χρησιμοποιείται σήμερα ως η παιδική βιβλιοθήκη του Δήμου Χαλανδρίου "Μίμης Βασιλόπουλος", στη συμβολή Παλαιολόγου και Παπαρρηγόπουλου. Ο Σιδηροδρομικός Σταθμός Χαλανδρίου δεν πρέπει να συγχέεται με τον σταθμό Χαλανδρίου του μετρό της Αθήνας, ο οποίος βρίσκεται ανατολικά του σταθμού των Σ.Π.Α.Π. .